EEENOR 2014-2021 PROGRAMŲ IR DVIŠALIO FONDO

PROJEKTŲ ARBA INICIATYVŲ PARTNERIŲ IŠ VALSTYBIŲ DONORIŲ

IŠLAIDŲ DEKLARAVIMO ATMINTINĖ

Projekto arba iniciatyvos partneris iš Valstybės donorės (toliau – donoro partneris) išlaidas deklaruoja pateikdamas *išlaidų deklaraciją[[1]](#footnote-2)* arba *išvadą dėl išlaidų tinkamumo finansuoti*[[2]](#footnote-3).

**Jeigu donoro partneris:**

* yra valstybinė institucija ar įstaiga ir
* **turi kompetentingą pareigūną**, kuris turi teisę atlikti atitinkamo subjekto auditą ir jo nepriklausomumas rengiant finansines ataskaitas yra užtikrintas -

**√** kiekvieną kartą, kai deklaruoja patirtas išlaidas, *išvadą dėl išlaidų tinkamumo finansuoti* parengia ir pasirašo **kompetentingas pareigūnas**.

* nėra valstybinė institucija ar įstaiga
* ir (arba) **neturi kompetentingo pareigūno**, kuris turi teisę atlikti atitinkamo subjekto auditą ir (arba) jo nepriklausomumas rengiant finansines ataskaitas nėra užtikrintas -

**√** kiekvieną kartą, kai deklaruoja patirtas išlaidas, *išlaidų deklaraciją* parengia ir pasirašo **donoro partnerio atstovas**. Tokiu atveju *išlaidų deklaraciją* **papildomai turi pasirašyti projekto arba iniciatyvos vykdytojo atstovas,** patvirtindamas, kad donoro partneris įvykdė veiklas/suteikė paslaugas ir projekto arba iniciatyvos vykdytoją tenkina rezultatas, o patirtos išlaidos atitinka projekto arba iniciatyvos biudžetą;

**√** jei bendros per visą projekto įgyvendinimo laikotarpį patirtos **išlaidos** (išskyrus išlaidas, kurios buvo apmokėtos supaprastintai, taikant fiksuotąjį įkainį, fiksuotąją sumą ir (ar) fiksuotojo dydžio normą) **viršija 10.000 Eur**, deklaruodamas paskutines savo patirtas išlaidas (jei anksčiau deklaruotos išlaidos buvo įtrauktos į *išlaidų deklaraciją (-as)* kurią (-ias) pasirašė donoro partnerio atstovas*)*, **dėl visų projekto / iniciatyvos įgyvendinimo metu patirtų išlaidų pateikia papildomai nepriklausomo auditoriaus** parengtą ir pasirašytą *išvadą dėl išlaidų tinkamumo finansuoti..*

**Svarbu!**

1. Į *išlaidų deklaraciją* arba *išvadą dėl išlaidų tinkamumo finansuoti* įtrauktų **išlaidų suma turi būti nurodyta eurais**. Jei išlaidos patirtos kita valiuta nei euras, išlaidos perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį *išlaidų deklaracijos* arba *išvados dėl išlaidų tinkamumo finansuoti* dieną.

Jei į nepriklausomo auditoriaus rengiamą *išvadą dėl išlaidų tinkamumo finansuoti* yra įtraukiamos ir išlaidos, kurios anksčiau donoro partnerio buvo įtrauktos į donoro partnerio rengtą (-as) išlaidų deklaraciją (-as), šios išlaidos neperskaičiuojamos ir į *išvadą dėl išlaidų tinkamumo išlaidos* įtraukiamos pagal tą euro ir užsienio valiutų santykį, kuris buvo pritaikytas išlaidų deklaracijos rengimo metu.

2. Prie *Išlaidų deklaracijos* arba *išvados dėl išlaidų tinkamumo finansuoti* turi būti pridėtas priedas (Annex 1), kuriame detalizuojamos išlaidos, atsižvelgiant į projekto biudžetą. Išlaidų detalizavimo lentelės pastabų (Notes) dalyje reikia pateikti išlaidas detalizuojančią informaciją (pvz. išlaidos patirtos organizuojant renginį, vykusį .., data .. ir pan.), nurodyti bei detalizuoti, jei deklaruojamos išlaidos, kurios apmokamos supaprastintai (pvz. jei kelionės išlaidos apmokamos supaprastintai, nurodoma kas keliavo, kelionės tikslas, koks įkainis taikytas, dienų skaičius ir pan.), pateikti kitą aktualią informaciją (pvz., jei į išlaidų deklaraciją arba išvadą dėl išlaidų tinkamumo finansuoti įtrauktos donorų partnerio organizuotų veiklų dalyviams kompensuotos išlaidos ir pan.).

3. Donoro partneris **išlaidų pagrindimo ir išlaidų apmokėjimo įrodymo dokumentus privalo saugoti** ne trumpiau, nei numato Reglamentų[[3]](#footnote-4) 9.8. str. 3 d., nepažeidžiant šalies donorės galiojančių teisės aktų nuostatų, bei ne trumpiau nei nurodyta projekto įgyvendinimo sutartyje (jei tokios nuostatos sutartyje nurodytos). Kartu su *išlaidų deklaracija* arba *išvada dėl išlaidų tinkamumo finansuoti* išlaidų pagrindimo ir apmokėjimo dokumentų pateikti nereikia (išskyrus atvejus, kai šių dokumentų reikia iniciatyvų arba veiklų rodiklių pasiekimo arba įvykdymo įrodymui užtikrinti).

4. **Jeigu donoro partnerio išlaidų tinkamumui patvirtinti būtinas nepriklausomas auditas**, partnerystės sutartyje (jei tokia sudaroma) arba kitaip tarp projekto arba iniciatyvos vykdytojo ir donoro partnerio turi būti susitarta, kuri institucija ar įstaiga yra donoro partnerio išlaidų audito paslaugų pirkėjas ir mokėtojas, užtikrinant, kad auditą atliekantis paslaugos teikėjas bus kompetentingas atlikti tokių išlaidų auditą ir patvirtinti, kad donoro partnerio patirtos išlaidos atitinka Reglamentų, donoro partnerio valstybėje taikomų teisės aktų reikalavimus bei apskaitos principus.

**Rekomendacijos dėl nepriklausomo audito**

# **Audito atlikimui rekomenduojama taikyti Tarptautinės buhalterių federacijos patvirtintą 4400-ąjį tarptautinį susijusių paslaugų standartą „Užduotys atlikti sutartas procedūras dėl finansinės informacijos“**. Auditoriaus išvadai pateikti naudojama forma „Certification of costs claimed by donor partner“.

Su nepriklausomu auditoriumi turi būti sutarta ir suderinta darbų apimtis, kuri įprastai turi apimti reikalavimus patikrinti (bet neapsiribojant), ar:

* donoro partnerio patirtos išlaidos atitinka Reglamentuose nustatytus išlaidų tinkamumo reikalavimus[[4]](#footnote-5);
* donoro partnerio patirtos išlaidos atitinka donoro partnerio šalies nacionaliniuose teisės aktuose nustatytus toms išlaidoms taikomus reikalavimus ir įprastą nacionalinę apskaitos praktiką;
* donoro partnerio išlaidos patirtos atitinkamų išlaidų tinkamumo laikotarpiu;
* donoro partnerio patirtos išlaidos yra numatytos projekto biudžete (jei taikoma);
* donoro partnerio patirtos išlaidos yra pagrįstos išlaidų pagrindimo ir apmokėjimo dokumentais bei yra tinkamai apskaitytos apskaitoje.
1. Nustatyta forma „Declaration of expenditure claimed by donor partner“ [↑](#footnote-ref-2)
2. Nustatyta forma „Certification of costs claimed by donor partner“ [↑](#footnote-ref-3)
3. 2016 m. rugsėjo 8 d. EEE finansinio mechanizmo komiteto patvirtintas 2014 – 2021 m. Europos ekonominės erdvės įgyvendinimo reglamentas ir 2016 m. rugsėjo 23 d. Norvegijos Karalystės užsienio reikalų ministerijos patvirtintas 2014 – 2021 m. Norvegijos finansinio mechanizmo įgyvendinimo reglamentas. [↑](#footnote-ref-4)
4. Išlaidų tinkamumo reikalavimai nustatyti Reglamentų 8 dalyje [↑](#footnote-ref-5)